# Fermí Fernàndez

Fermí Mark Fernàndez Franklin (Londres, 19 de febrer de 1963), és un actor, humorista, presentador, i locutor català. És col·laborador de la productora audiovisual El Terrat -una de les accionistes de laSexta-, i des de la qual s'ha creat un bon nombre de diferents formats televisius.

## Carrera professional

Comença a la ràdio al costat d'Andreu Buenafuente, on treballa des de l'any 1988 al programa El Terrat. Una tonteria com una casa, compaginant amb treballs teatrals, televisió i doblatge, fins a l'any 2002. Ha participat com a actor en diferents programes de televisió al costat d'Andreu Buenafuente (Sense Títol, La cosa nostra, Una altra cosa, Buenafuente) durant més de vint anys, i ha fet d'actor en episodis de la sèrie de televisió El cor de la ciutat, i a la comèdia de situació Majoria absoluta. Ha estat actor també del programa de televisió HomoZapping per a Antena 3. També ha fet de director i de presentador de programes per a diferents cadenes de televisió (Ui, qué difícil a 8Tv, Que no surti d'aquí a Td8, i Sota terra a TV3) i actualment forma part de l'equip d'actors de la productora de Toni Soler Minoria Absoluta, als programes Crackòvia i Polònia. També és actor al ball parlat de Dames i Vells, que es representa anualment durant les Festes de Santa Tecla de Tarragona.

## Produccions
### Teatre
#### Obres de teatre que ha dirigit

* Creeps (on és el teu límit?) (2004)
* Poques vergonyes

#### Obres de teatre que ha interpretat

* El sexe nostre de cada dia de Dario Fo (Trono Villegas. Dir. Oriol Grau)
* El mestre de música (Òpera) de Giovanni Battista Pergolesi (Dir. Pere Sagristà) Gira per Catalunya i Euskadi 1990
* Gianni Schicchi (Òpera) (Dir. Ramón Simó)
* Bla, bla, bla.. d'Ignasi Riera (Dir. Enric Cervera)
* Amb pedres a les butxaques de Marie Jones (Temporada 2001-2002 Direcció de Roger Peña) Gira per Catalunya any 2002
* La vida mata d'El Terrat (2006)
* El mort Producció Centre Arts Escèniques de Reus (2008) Dir. Ferran Madico
* Brots amb Cia Toni Albà (2008)
* El Messies de Patrick Barlow (2009) amb Toni Albà. Dir. Roger Peña
* Histeria Sagrada de Toni Albà
* Peus descalços sota la lluna d'agost de Joan Cavallé
* Bildelberg Club Cabaret, amb la Companyía Sala Trono (Tarragona)
* Pararapapà, amb Juli Fàbregas i Miki Esparbé
* El Sommelier (2015)

### Televisió

* Al ataque d'Alfons Arús (Antena3) 1992
* El chou d'Alfons Arús (Antena3) 1993
* Sembla que tenim problemes amb Andreu Buenafuente (TV3) 1994
* Redacció de campanya(TV3) 1994
* Sense Títol amb Andreu Buenafuente (TV3), guionista i actor
* Sense Títol-2 amb Andreu Buenafuente (TV3), guionista i actor
* Sense Títol s/n amb Andreu Buenafuente (TV3), guionista i actor
* La cosa nostra amb Andreu Buenafuente (TV3)
* Moncloa, dígame? (Tele5)
* La última noche (Tele5)
* Majoria absoluta (TV3) Temporada 2002
* Una altra cosa (TV3) Temporada 2002-2003-2004
* Ui, que difícil! a CityTv (Barcelona) 2003-2004, presentador i director
* Homo Zapping (A3TV) 2004
* Que no surti d'aquí a 8TV, presentador i director
* Buenafuente a Antena 3 i La Sexta 2005-2007/2007-2011
* El cor de la ciutat TV3 (Televisió de Catalunya) (2008)
* Polònia TV3 (des de 2009 fins a l'actualitat)
* Crackòvia TV3 (des de 2009 fins a l'actualitat)
* Palomitas Tele5 (2011)
* Sota terra TV3 (2009-2010-2011), presentador
* Buenas noches y Buenafuente a Antena3 (2012)
* Especial fin de año 2013 a TVE1
* Señoras que... Antena 3 (2012-2013)
* En El Aire Antena 3 (2014)

### Cinema

* Barcelona 1714 (2017)

### Doblatges

* Kevin Spencer (2002-2004)

## Referències

* 1 2 3 4 5 6 7 8 9 Fermí Fernàndez Arxivat 2014-10-04 a Wayback Machine. a TV3
* 1 2 «"Fermí Fernández (Londres, 1963) también es uno de los cómicos más populares de la escena catalana"». Última Hora, 14-11-2009. Arxivat de l'original el 3 de març 2016. [Consulta: 7 juliol 2013].
* ↑ «El 'sinornithosaurus'». El Periódico, 26-06-2010. Arxivat de l'original el 2016-03-03. [Consulta: 26 febrer 2014].
* ↑ Oriol Grau i Fermí Fernández, a ritme de cabaret a la nova temporada del Ponent Arxivat 2013-12-03 a Wayback Machine. a Ara Vallès, 9.1.2013
* ↑ 'Pararapapà' amb Juli Fàbregas, Miki Esparbé i Fermí Fernàndez a Surt de casa

## Vegeu també

* Fermí

## Enllaços externs

* Fermí Fernandes: "Se me ha escapado el pis en directo", entrevista a 20 minutos, 29 d'octubre de 2007 (castellà)
* Fermí Fernàndez: "De pequeño quería ser paleoantropólogo", entrevista a El Periódico, 21 de juny del 2010 (castellà)